KULDĪGAS NOVADA PAŠVALDĪBAS

ĪVANDES PAGASTA IEDZĪVOTĀJU PADOMES

**SĒDES PROTOKOLS**

**Nr. 3**

Norises vieta, 2025. gada 28. maijā, „Lielīvandes muiža", Īvande, Īvandes pag., Kuldīgas nov., LV-3313

Sēde sasaukta plkst. 17:00

Sēdi atklāj plkst. 17:00

**Sēdi vada –** Īvandes pagasta iedzīvotājupadomes priekšsēdētājs Mārcis Zīle

**Protokolē –** Īvandes pagasta iedzīvotājupadomes sekretāre Santa Šūna-Šauba

**Piedalās iedzīvotāju padomes locekļi:**

Alise Kociņa

Dzintars Knupke

Mārcis Zīle

Māris Millers

Santa Šūna-Šauba

**Interesenti, uzaicinātie dalībnieki, pašvaldības pārstāvji:**

Īvandes/Ēdoles/Padures pagasta pārvaldes vadītāja Irita Riķīte

Īvandes pagasta pārvaldes lietvede Inta Brūdere

**Darba kārtības jautājumi:**

|  |  |  |
| --- | --- | --- |
| **Nr.** | **Darba kārtības jautājums** | **Jautājuma ziņotājs** |
| 1. | Par virzību aktuālo jautājumu risināšanā pašvaldībā:   1. Lielīvandes muižas kompleksa neatliekamie remontdarbi 2. Censoņu tilta remonts 3. Ceļu stāvoklis un paredzētie darbi 4. Īvandes dzirnavu slūžu stāvoklis un paredzētie darbi | Irita Riķīte |
| 2. | Par biedrības "Kurzemes NVO centrs" organizēto salidojumu pagastu padomēm 30.–31. maijā. |  |
| 3. | Citi jautājumi |  |

**1. Par virzību aktuālo jautājumu risināšanā pašvaldībā.**

Pagasta pārvaldes vadītāja Irita Riķīte informē par virzību Īvandes pagastam aktuālo jautājumu risināšanā.

1) Attiecībā uz Lielīvandes muižu ir paveikti atsevišķi neatliekamie divu ēku jumtu remonta darbi un otrajā pusgadā, kad kļūs pieejams pagasta pārvaldei piešķirtais finansējums trešajam un ceturtajam ceturksnim, plānots darbus turpināt.

2) Censoņu tilta remontam finansējums ir piešķirts. Uz šo brīdi veikta tehniskā apsekošana un top tilta remonta būvprojekts. Tilta remontu paredzēts pabeigt 2025. gadā.

3) Pagasta ceļi pieejamā budžeta ietvaros tiek uzturēti. Pagasta padomes locekļi pauž neapmierinātību ar VAS “Latvijas autoceļu uzturētājs” neatsaucību problēmu novēršanā. Pēdējais gadījums: uz valsts autoceļa – V1279 9 ( Vecais Suitu ceļš) pie vecajām “Cīņas karjerām” sabojājusies caurteka, kas rada bīstamus braukšanas apstākļus. Gan iedzīvotāji, gan Pagasta pārvaldes vadītāja ziņojuši par to Latvijas valsts autoceļiem, un ir nodots uzdevums Valsts autoceļu uzturētājiem šo bojājumu novērst, taču darbu izpilde vilcinās. Arī kopējais grants ceļu stāvoklis kļūst aizvien kritiskāks, ņemot vērā, ka grants segums ilgi nav atjaunots un grēderēšanas rezultātā tas vietām pilnībā nodilis.

Saistībā ar ceļiem Īvandes iedzīvotāju padomes priekšsēdētājs Mārcis Zīle atgādina, ka no Kuldīgas novada pašvaldības joprojām nav saņemta atbilde par grants karjeru “Kalna Ķaupi” Īvandes pagastā. Zemāk izvilkums no 2024. gada 25. septembra sēdes, kurā jautājums tika izvirzīts.

*“Īvandes iedzīvotāju**padomes priekšsēdētājs Mārcis Zīle ierosina jautājumu par Īvandes pagasta dabas resursu – grants krājumiem. Pagasta iedzīvotāju padomes locekļu rīcībā nav informācijas par to, kādus ienākumus un/vai labumu pašvaldība gūst no nozīmīgākā karjera “Kalna Ķaupi”, kas iznomāts Valsts akciju sabiedrībai “Latvijas autoceļu uzturētājs”. Kuldīgas novada**pašvaldības pārstāve Agnese Buka sola iepazīties ar attiecīgajiem līgumiem un sagatavot atbildi.”*

Pagasta iedzīvotāji ir neizpratnē, kāpēc pagastā, kurā atrodas nozīmīgi grants krājumi, ceļi ir “kaili” bez grants seguma.

4. Jautājumi, kas saistīti ar Īvandes dzirnavu slūžu stāvokli, tiks risināti 2025. gada 3. ceturksnī.

**2. Par biedrības "Kurzemes NVO centrs" organizēto salidojumu pagastu padomēm 30.–31. maijā**.

Padomes locekļi pārrunā iespēju piedalīties biedrības "Kurzemes NVO centrs" organizētajā salidojumā pagastu padomēm 30.–31. maijā. Diemžēl neviens no padomes locekļiem nevarēs salidojumā piedalīties, jo pirms informācijas par salidojumu saņemšanas ieplānoti citi neatceļami pasākumi.

**3. Citi jautājumi**

1. Mārcis Zīle uzdod jautājumus Pagasta pārvaldes par vadītājai Iritai Riķītei par ceļmalu sakopšanu un atbrīvošanu no apauguma. Irita Riķīte izskaidro spēkā esošos noteikumus, kā arī apstiprina, ka pašvaldība var atbalstīt privātas iniciatīvas un vēlmi sakārtot ceļmalas.
2. Īvandes pagasta pārvaldes lietvede Inta Brūdere sniedz pārskatu par Lieldienu pasākumu Lielīvandes muižā, ko rīkoja Kārlis Mednieks sadarbībā ar Pagasta pārvaldi. Lieldienu pasākumu apmeklējuši aptuveni 400 cilvēki, un pasākuma līmenis bijis augsts. No iedzīvotājiem un Īvandes viesiem saņemtas vislabākās atsauksmes un izteikta cerība, ka tradīcija turpināsies.

2025. gada 28. maija Īvandes iedzīvotāju padomes sēdē lēmumi pieņemti netiek.

Sēdes vadītājs Mārcis Zīle pasludina sēdi par slēgtu.

Sēdi beidz plkst. 19:10

Sēdi vadīja (paraksts)\* Mārcis Zīle

Sēdi protokolēja  (paraksts)\* Santa Šūna-Šauba

*\** DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU